Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 12/05)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„CEBREROS“

PDO-ES-02348-AM01

Datum obvestila: 23. 10. 2020

OPIS ODOBRENIH SPREMEMB IN RAZLOGI ZANJE

1. Sprememba splošnih analitskih lastnosti

SPREMEMBA

Znižanje najnižje vsebnosti skupnih kislin, izraženih v gramih vinske kisline na liter, pri staranih vinih.

Ta sprememba se nanaša na oddelek 2(a) specifikacije proizvoda in oddelek 4 enotnega dokumenta.

To je manjša sprememba značilnosti vina in ne pomeni bistvene spremembe proizvoda, saj ta ohranja lastnosti, ki so posledica prepleta naravnih in človeških dejavnikov, opisanih v povezavi. Predlagana sprememba zato ne spada v nobeno od kategorij iz člena 14 Delegirane uredbe Komisije (EU) 2019/33. Zato se šteje za standardno spremembo.

RAZLOGI

V zadnjih nekaj letih se je na zadevnem območju zmanjšala količina padavin, povprečna temperatura pa se je zvišala, zato se je na splošno vsebnost kislin pri vseh sortah vinske trte znižala. Posledično imajo vina nižjo vsebnost skupnih kislin, ki se med daljšim shranjevanjem vin v sodu zaradi izločanja soli vinske kisline še zniža.

2. Spremembe določb o pakiranju

SPREMEMBA

Uporaba posod, ki niso steklenice, je dovoljena, če se ohranijo fizikalne, kemijske in organoleptične lastnostni vina.

Ta sprememba se nanaša na oddelek 8(b)(2) specifikacije proizvoda in ne vpliva na enotni dokument.

Predlagana sprememba ne spada v nobeno od kategorij iz člena 14 Delegirane uredbe Komisije (EU) 2019/33. Zato se šteje za standardno spremembo.

RAZLOG

Predlagana sprememba omogoča uporabo drugih posod, ki ne poslabšujejo lastnosti proizvoda ter po katerih se zaradi njihove trajnostnosti povprašuje na nekaterih nacionalnih in mednarodnih trgih. Tako bodo naša vina postala prepoznavnejša, proizvodnja za notranji in zunanji trg pa se bo povečala, s čimer so bo okrepila promocija naših kakovostnih vin.

3. Sprememba določb o označevanju (manjše geografske enote)

SPREMEMBA

Kot manjše geografske enote so bila dodana imena občin na razmejenem območju (Sierra de Gredos, Calle del Alberche, Calle del Tiétar in Valle de Iruelas) ter njihova natančna razmejitev, ki ji je dodana navedba „vino de pueblo“ (domače vino).

Spremenjena sta oddelek 8(b)(3) specifikacije proizvoda in oddelek 9 enotnega dokumenta.

Čeprav predlagane spremembe določajo vključitev še drugih geografskih območij, ne pomenijo spremembe zaščitenega imena „Cebreros“, ki mora biti med vsemi drugimi izrazi najbolj poudarjeno. Navedba manjših geografskih enot je po svoji naravi dopolnilna, saj potrošniku zagotavlja dodatne informacije o poreklu proizvoda.

Poleg tega se s temi neobveznimi izrazi za označevanje nikakor ne omejuje trgovina.

Predlagana sprememba zato ne spada v nobeno od kategorij iz člena 14 Delegirane uredbe Komisije (EU) 2019/33. Zato se šteje za standardno spremembo.

RAZLOGI

Namen vključitve teh informacij na etiketo je dopolniti in pojasniti informacije o poreklu vin, da bi postala privlačnejša za potrošnike.

Potrošnike vse bolj zanima poreklo vin, ki jih pijejo, proizvajalci pa želijo, da bi bile te dodatne informacije na voljo na etiketi, s čimer bi se poudaril pomen vasi in geografskih enot z dolgoletno tradicijo pridelave kakovostnega grozdja. Poleg tega imajo potrošniki dostop do točnih informacij na etiketi, kar pomeni, da je treba urediti pogoje uporabe teh imen.

ENOTNI DOKUMENT

1. Ime proizoda

„Cebreros“

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

Bela vina

Bela vina imajo odtenke, ki segajo od slamnate do zlatorumene barve. So bistra in sijoča s sadno aromo, močnim in uravnoteženim okusom ter oljnato teksturo v ustih. Če so starana v sodih, so lahko ob robu zlate barve, njihova sadna aroma je zrelejša, v ustih pa imajo polnejši okus.

* Najvišja vsebnost hlapnih kislin pri vinih, starejših od enega leta: od 16,67 meq/l do 10 vol. %, kar se poviša za 1 meq/l za vsak odstotek deleža alkohola nad 10 vol. %. Ta vina lahko presegajo mejne vrednosti iz točke 1 dela C Priloge I k Delegirani uredbi Komisije (EU) 2019/934, če izpolnjujejo merila iz oddelka 3 te priloge.

* Najnižja vsebnost skupnih kislin pri vinih, staranih več kot šest mesecev: 3,5 g/l, izraženega kot vinska kislina (46,67 meq/l).

* Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin 4 g/l, izraženi kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter) 160

Vina rosé

Vina rosé so bistra in sijoča, njihova barva pa sega od bledo rožnate do jagodno rožnate ali malinove. Običajno imajo note rdečega in/ali črnega jagodičja s srednjo strukturo v ustih. Če so starana v sodih, so njihovi toni lahko bolj oranžni, sadni pookus je manj intenziven, v ozadju pa se pojavijo vtisi po lesu.

* Najvišja vsebnost hlapnih kislin pri vinih, starejših od enega leta: od 16,67 meq/l do 10 vol. %, kar se poviša za 1 meq/l za vsak odstotek deleža alkohola nad 10 vol. %. Ta vina lahko presegajo zgornje meje iz točke 1 dela C Priloge I k Delegirani uredbi Komisije (EU) 2019/934, če izpolnjujejo merila iz oddelka 3 te priloge.

* Najnižja vsebnost skupnih kislin pri vinih, staranih več kot 12 mesecev: 4 g/l, izraženi kot vinska kislina (53,33 meq/l).

* Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin 4,5 g/l, izraženega kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter) 160

Rdeča vina

Rdeča vina so bistra s češnjevo rdečimi toni in vijoličnim nadihom. Običajno imajo note rdečega in/ali črnega jagodičja ter uravnotežene kisline in strukturo, kar jim daje prefinjenost in elegantnost. Če so starana v sodih, ohranijo svoj sadni razpon in pridih po lesu, postanejo mehkejša in pridobijo dolgotrajnejši pookus s terakotnim nadihom.

* Najvišja vsebnost hlapnih kislin pri vinih, starejših od enega leta: od 16,67 meq/l do 10 vol. %, kar se poviša za 1 meq/l za vsak odstotek deleža alkohola nad 10 vol. %. Ta vina lahko presegajo zgornje meje iz točke 1 dela C Priloge I k Delegirani uredbi Komisije (EU) 2019/934, če izpolnjujejo merila iz oddelka 3 te priloge.

* Najnižja vsebnost skupnih kislin pri vinih, staranih več kot 12 mesecev: 4 g/l, izraženi kot vinska kislina (53,33 meq/l).

* Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 13 Najnižja vsebnost skupnih kislin 4,5 g/l, izraženega kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter) 150

5. Enološki postopki

a. Osnovni enološki postopki

Pridelovalna praksa

— Sajenje, zapolnjevanje vrzeli, cepljenje na kraju samem in cepljenje s poševnim rezom se lahko izvajajo le z odobrenimi sortami vinske trte.

— Pri novi zasaditvi se lahko uporabljata samo naslednji glavni sorti vinske trte: garnacha tinta in albillo real.

Trte se lahko gojijo na naslednje načine:

z uporabo tradicionalnega načina vzgoje v kotlasti obliki in njegovimi različicami,

z vzgojo v obliki špalirja: vodeno gojenje in gojenje s podporo.

Osnovni enološki postopek

Najmanjši delež potencialnega alkohola v grozdju: 12 vol. % (rdeče sorte) in 11 vol. % (bele sorte).

Uporabljajo se samo cisterne in posode, ki ne onesnažujejo vina in so dovoljene po veljavni zakonodaji.

Najvišja stopnja ekstrakcije: 70 l na 100 kg grozdja.

Pogoji staranja

Pri vinih, označenih z izrazom „FERMENTADO EN BARRICA“ (vrenje v sodih), se hrastovi sodi uporabljajo tako za vrenje kot staranje z drožmi.

Nadaljnje staranje se izvaja v hrastovih sodih.

Obdobje staranja se računa od 1. novembra v letu trgatve.

Pomembna omejitev pri proizvodnji vin

— Bela vina se proizvajajo samo iz sorte vinske trte albillo real.

— Vina rosé in rdeča vina se proizvajajo iz najmanj 95 % sorte vinske trte garnacha tinta.

Za pridobivanje mošta je prepovedana uporaba visokohitrostnih centrifug in kontinuiranih stiskalnic.

b. Največji donosi

6 000 kilogramov grozdja na hektar

42 hektolitrov na hektar

6. Razmejeno geografsko območje

Vse naslednje občine so v pokrajini Avila:

La Adrada, El Barraco, Burgohondo, Casavieja, Casillas, Cebreros, Cuevas del Valle, Fresnedilla, Gavilanes, Herradón de Pinares, Higuera de las Dueñas, El Hoyo de Pinares, Lanzahíta, Mijares, Mombeltrán, Navahondilla, Navalmoral, Navaluenga, Navarredondilla, Navarrevisca, Navatalgordo, Pedro Bernardo, Piedralaves, San Bartolomé de Pinares, San Esteban del Valle, San Juan de la Nava, San Juan del Molinillo, Santa Cruz de Pinares, Santa Cruz del Valle, Santa María del Tiétar, Serranillos, Sotillo de la Adrada, El Tiemblo, Villanueva de Ávila in Villarejo del Valle.

7. Glavne sorte vinske trte

ALBILLO REAL

GARNACHA TINTA

8. Opis povezav

Naravni in človeški dejavniki

Naravni dejavniki

Območje, ki ga je treba zaščititi, se nahaja v srednjeiberskem sistemu gorskih verig med povodji rek Alberche in Tiétar, ki sta pritoka reke Tagus. Povodji ločuje vzhodni del gorske verige Sierra de Gredos. Tla so pretežno granitna.

V povodju reke Alberche je teren razgiban, a brez ostrih elementov. Posejan je s strmimi pobočji na znatnih višinah. Vinogradi v glavnem ležijo na pobočjih levega brega doline, ki so obrnjena proti jugu. Nadmorska višina je med 800 in 1 000 m, nekatere parcele pa so lahko nad 1 000 m. Povodje reke Tiétar leži nižje, blizu izvira pa se nenadoma dvigne.

Tla so ilovnata, peščena in rahlo kisla na granitni podlagi ter revna z organskimi snovmi. Skrilasto območje z ilovnato-glineno-peščenimi tlemi obstaja, a je manjše. Po FAO so tla na območju pretežno pokarbonatna. Distrična in huminska tla sestavljajo večino tal v vinogradih.

Podnebje je sredozemsko s celinskim vplivom. Zime so relativno kratke in niso zelo mrzle. Poletja so dolga, topla in suha. Povprečna letna temperatura na območju, kjer ležijo vinogradi (Sierra de Gredos ima gorsko podnebje), je med 12 in 15 °C, količina padavin pa se giblje med 400 in 800 mm na leto. V letu je brez zmrzali 215 dni. Na splošno se lahko reče, da je podnebje toplejše in bolj deževno kot na drugih območjih v regiji z zaščitenimi označbami porekla „Douro“.

Človeški dejavniki

Ljudje že stoletja za gojenje vinske trte izbirajo najboljša zemljišča, ki so najprimernejša in imajo južno do jugozahodno lego. Poudariti je treba, da nekatere parcele ležijo na visoki nadmorski višini (nad 1 000 metri).

Garnacha tinta in albillo real sta glavni sorti vinske trte za pridelavo tega vina. Skozi zgodovino se redno pojavljajo omembe, kako sta ti sorti vinske trte prilagojeni območju. Čeprav rasteta tudi na drugih območjih, se v zaščitenih vinih zaradi lastnosti tal in podnebja razvijejo posebne lastnosti.

Vinogradi na razmejenem območju so zelo stari: 94 % trt je starejših od 50 let, 37 % pa jih je starejših od 80 let. To pomeni visokokakovosten pridelek malega obsega.

Na območju so trte posajene na redko, običajno ima vsaka na voljo površino, večjo od kot 2,5 x 2,5 m. Gostota sajenja je tako 1 600 trsov na hektar, kar je primerno za majhno količino nerednih padavin ter tla, revna z organskimi snovmi.

Značilnosti proizvoda

Vina na razmejenem območju se ločijo na bela vina, vina rosé, rdeča vina, mlada vina in starana vina. Vsa imajo naslednje značilnosti rastišča (terroir):

— velik delež alkohola,

— visoko in uravnoteženo vsebnost vinske kisline,

— precejšnjo obstojnost (dober potencial za staranje imajo zlasti rdeča vina),

— so uravnotežena in nežna v ustih ter zelo živahna.

Vzročna zveza

Vina z razmejenega območja so posebna predvsem zaradi geografskega okolja: kot je bilo navedeno zgoraj, območje razmejujejo gorski verigi in reki, ki sta del povodja reke Tagus. Vinogradi v glavnem ležijo na pobočjih levih bregov dolin, ki so obrnjena proti jugu. Posledično značilnosti tal, geologije in podnebja skupaj tvorijo izjemno in edinstveno območje za gojenje trte. Poleg tega človeško znanje in izkušnje pri izbiranju najprimernejših sort vinske trte in najustreznejših načinov gojenja omogočajo pridelavo specifičnega in edinstvenega proizvoda. V nadaljevanju so povzeti glavni dejavniki, ki potrjujejo to povezavo.

— Peščeno-ilovnata struktura tal na granitni podlagi daje vinom prefinjenost in s tem nežnost v ustih.

— Mikroklima na območju, ki ga je treba zaščititi, je v nasprotju z okoliškimi območji bolj raznolika kot v Kastilji in Leonu ter hladnejša kot na območjih južno in vzhodno, s svojevrstnimi značilnostmi. Odsotnost padavin poleti in na začetku jeseni pa zagotavlja zdrav in visokokakovosten pridelek grozdja.

— Vinogradi ležijo na visoki nadmorski višini, nekateri celo nad tisoč metri. Zato ima grozdje zelo dobre kisline, ki vinu dajejo svežino in živahnost.

— Njegovo posebnost dokazuje tudi trsni izbor. Vinogradniki se že stoletja odločajo za sorti vinske trte, najbolj primerni za to območje: garnacha tinta in albillo real, ki sta osnova za vina ter jim dajeta posebne značilnosti. Iz sorte vinske trte garnacha tinta se pridelujejo vina z velikim deležem alkohola, ki pa so zaradi nadmorske višine in podnebja sveža v ustih. Sorta albillo real je specifična za to območje in se razlikuje od sorte vinske trte albillo mayor, ki je značilna za druga območja v Kastilji in Leonu; iz nje se pridelujejo kompleksna in živahna vina z močnim okusom, ki so zelo primerna za staranje v sodih.

— Tradicionalna gostota sajenja skupaj z majhno količino padavin in tlemi, revnimi z organskimi snovmi, pomeni zelo majhen donos grozdja. To je eden izmed dejavnikov za visoko kakovost grozdja tako z vidika pridelave kot vsebnosti polifenolov. Njegovi analitski parametri so uravnoteženi, poleg tega dobro dozori.

— Vinogradi so zelo stari (94 % trt je starejših od 50 let, 37 % pa jih je starejših od 80 let). V povezavi z že omenjenimi značilnostmi to pomeni, da se vina dobro starajo.

Navedene okoliščine skupaj zagotavljajo grozdje, ki zelo dobro dozori, in proizvodnjo vin z velikim deležem alkohola (vsaj 12o za bela vina in vina rosé ter 13o za rdeča vina). Hkrati imajo vina veliko kislin (vsebnost skupnih kislin znaša vsaj 4,5 g/l, izraženega kot vinska kislina). Ta kombinacija velikega deleža alkohola in visoke vsebnosti kislin daje vinom „Cebreros“ značilno uravnoteženost.

Vina na zaščitenem območju se razlikujejo od okoliških vin, zlasti vin iz doline Duera, saj kažejo to značilno uravnoteženost med alkoholom in kislinami z značilno, a ne pretirano strukturo, ki daje vinom zelo eleganten značaj.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja.

Vrsta dodatnega pogoja:

pakiranje na razmejenem geografskem območju.

Opis pogoja:

Postopek proizvodnje vina vključuje stekleničenje in žlahtnjenje vin, zato se lahko organoleptične in fizikalno-kemijske lastnosti, opisane v tej specifikaciji proizvoda, zagotovijo le, če vsi postopki ravnanja z vinom potekajo na območju proizvodnje. Stekleničenje vin, zajetih z ZOP „Cebreros“, je eden od ključnih dejavnikov za zagotovitev lastnosti, določenih v specifikaciji proizvoda. Posledično ter da se zagotovita kakovost in jamstvo glede porekla in nadzora, se stekleničenje izvede v vinskih kleteh v polnilnicah na območju proizvodnje.

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju.

Opis pogoja:

1. Na vidno mesto na etiketo ustekleničenih vin je treba vključiti geografsko ime „Cebreros“ in navedbo „Zaščitena označba porekla“ ali tradicionalni izraz „Vino de Calidad“ (kakovostno vino).

2. Obvezno je tudi navesti letnik, tudi če vino ni starano.

3. Poleg tega se lahko na etiketi vin, zajetih z ZOP „Cebreros“, uporabijo neobvezni izrazi, navedeni v naslednjih odstavkih. — Izraz „FERMENTADO EN BARRICA“ ali „ROBLE“ (hrast) se sme uporabljati, če vina izpolnjujejo pogoje iz veljavne zakonodaje. — Ime posamezne občine iz oddelka 1.6 tega enotnega dokumenta in izraz „VINO DE PUEBLO“ se lahko uporabita za zaščitena vina, če najmanj 85 % grozdja, iz katerega je bilo vino proizvedeno, prihaja s parcel, ki ležijo v zadevni občini. — Geografsko ime naslednjih manjših geografskih enot se lahko uporabi, če izpolnjujejo navedene zahteve: „SIERRA DE GREDOS“ za zaščitena vina, če najmanj 85 % grozdja, iz katerega je bilo vino proizvedeno, prihaja s parcel, ki ležijo v naslednjih občinah: La Adrada, El Barraco, Burgohondo, Casavieja, Casillas, Cebreros, Cuevas del Valle, Gavilanes, Herradón de Pinares, Higuera de las Dueñas, El Hoyo de Pinares, Lanzahíta, Mijares, Mombeltrán, Navahondilla, Navalmoral, Navaluenga, Navarredondilla, Navarrevisca, Navatalgordo, Pedro Bernardo, Piedralaves, San Bartolomé de Pinares, San Esteban del Valle, San Juan de la Nava, San Juan del Molinillo (Navandrinal), Santa Cruz de Pinares, Santa Cruz del Valle, Santa María del Tiétar, Serranillos, Sotillo de la Adrada, El Tiemblo, Villanueva de Ávila in/ali Villarejo del Valle, ali „VALLE DEL ALBERCHE“ za zaščitena vina, če najmanj 85 % grozdja, iz katerega je bilo vino proizvedeno, prihaja s parcel, ki ležijo v naslednjih občinah: El Barraco (razen območij 18 in 19), Burgohondo, Cebreros, Herradón de Pinares, Hoyo de Pinares, Navalmoral, Navaluenga (razen območij 8 in 9), Navarredondilla, Navarrevisca, Navatalgordo, San Bartolomé de Pinares, San Juan de la Nava (razen območja 6), San Juan del Molinillo (Navandrinal), Santa Cruz de Pinares, Serranillos, El Tiemblo (razen območij 43, 46, 47, 48, 49, 52, 53, 54, 55, 56, 58, 59, 60, 61, 62, 63, 64 in 65) in/ali Villanueva de Ávila, ali „VALLE DEL TIÉTAR“ za zaščitena vina, če najmanj 85 % grozdja, iz katerega je bilo vino proizvedeno, prihaja s parcel, ki ležijo v naslednjih občinah: La Adrada, Casavieja, Casillas, Fresnedilla, Gavilanes, Higuera de las Dueñas Lanzahíta, Mijares, Navahondilla, Pedro Bernardo, Piedralaves, Santa María del Tiétar, Sotillo de la Adrada, Cuevas del Valle, Mombeltrán, San Esteban del Valle, Santa Cruz del Valle in/ali Villarejo del Valle, ali „VALLE DE IRUELAS“ za zaščitena vina, če najmanj 85 % grozdja, iz katerega je bilo vino proizvedeno, prihaja s parcel, ki ležijo v naslednjih občinah: ☐ El Barracao: območji 19 in 18, ☐ El Tiemblo: območja 43, 46, 47, 48, 49, 52, 53, 54, 55, 56, 58, 59, 60, 61, 62, 63, 64 in 65, ☐ Navaluenga: območji 8 in 9, ☐ San Juan de la Nava: območje 6.

Povezava na specifikacijo proizvoda

www.itacyl.es/documents/20143/342640/Ppta+PCC+DOP+CEBREROS+Rev+1.docx/d76c9227-1015-a025-398a-e6bfaebf5d81

(1) UL L 9, 11.1.2019, str. 2.